બીજી તરફ પોલીસે ભારે વિરોધ કરી રહેલાં કોંગ્રેસનાં કાર્યકરોની અટકાયત કરીને પોલીસની ગાડીમાં બેસાડીને હેડક્વાર્ટર તરફ લઈ ગયા હતા.આશરે ૨૦ મિનિટ સુધી કોંગ્રેસનાં કાર્યકરોએ વાહનો રોકીને ચક્કાજામ કરવાનો પ્રયાસ કર્યો હતો.પરંતુ પોલીસે વોટર કેનન વડે પાણીનો મારો ચલાવી તેમજ ૧૦ કરતાં વધારે કાર્યકરોની અટકાયત કરીને કોંગ્રેસનાં ચક્કાજામનાં કાર્યક્રમને નિષ્ફળ બનાવ્યો હતો.કોંગ્રેસનાં આ વિરોધ પ્રદર્શનમાં જિલ્લા કોંગ્રેસ, તાલુકા કોંગ્રેસ, શહેર કોંગ્રેસ, મહિલા કોંગ્રેસ, નગરપાલીકા, તાલુકા પંચાયત અને જિલ્લા પંચાયતનાં ચુંટાયેલા સદસ્યો જોડાયા હતા.